CELEX: 22018D0425
Language: lv
Date: 2016-09-23 00:00:00
Title: EEZ Apvienotās komitejas Lēmums Nr. 167/2016 (2016. gada 23. septembris), ar ko groza EEZ līguma I pielikumu (Veterinārijas un fitosanitārijas jautājumi) [2018/425]

22.3.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 80/6
               
            EEZ APVIENOTĀS KOMITEJAS LĒMUMS
      Nr. 167/2016
      (2016. gada 23. septembris),
      ar ko groza EEZ līguma I pielikumu (Veterinārijas un fitosanitārijas jautājumi) [2018/425]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā jāiekļauj Komisijas 2016. gada 18. marta Īstenošanas lēmums (ES) 2016/423, ar ko pilnvaro dažas laboratorijas Ēģiptē, Apvienotajos Arābu Emirātos un Amerikas Savienotajās Valstīs veikt seroloģiskos testus, lai pārraudzītu trakumsērgas vakcīnu efektivitāti suņiem, kaķiem un seskiem (1).
               
            
                  (2)
               
               
                  EEZ līgumā jāiekļauj Komisijas 2016. gada 23. marta Īstenošanas lēmums (ES) 2016/448, ar ko Lēmuma 2003/467/EK I un II pielikumu groza attiecībā uz Maltas kā oficiāli no tuberkulozes un brucelozes brīvas dalībvalsts statusu attiecībā uz liellopu ganāmpulkiem (2).
               
            
                  (3)
               
               
                  Šis lēmums attiecas uz tiesību aktiem par dzīviem dzīvniekiem, izņemot zivis un akvakultūras dzīvniekus. Tiesību aktus par šiem jautājumiem nepiemēro Islandei, kā noteikts EEZ līguma I pielikuma I nodaļas ievaddaļas 2. punktā. Tādēļ šis lēmums nav piemērojams Islandei.
               
            
                  (4)
               
               
                  Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tādēļ šis lēmums nav piemērojams Lihtenšteinai.
               
            
                  (5)
               
               
                  Tādēļ būtu attiecīgi jāgroza EEZ līguma I pielikums,
               
            IR PIEŅĒMUSI ŠO LĒMUMU.
      1. pants
      EEZ līguma I pielikuma I nodaļu groza šādi:
      
                  1)
               
               
                  tās 4.2. daļas 70. punktam (Komisijas Lēmums 2003/467/EK) pievieno šādu ievilkumu:
                  
                              “—
                           
                           
                              
                                 32016 D 0448: Komisijas 2016. gada 23. marta Īstenošanas lēmums (ES) 2016/448 (OV L 78, 24.3.2016., 78. lpp.).”;
                           
                        
            
                  2)
               
               
                  tās 4.2. daļā pēc 100. punkta (Komisijas Īstenošanas lēmums (ES) 2015/130) iekļauj šādu punktu:
                  
                              “101.
                           
                           
                              
                                 32016 D 0423: Komisijas 2016. gada 18. marta Īstenošanas lēmums (ES) 2016/423, ar ko pilnvaro dažas laboratorijas Ēģiptē, Apvienotajos Arābu Emirātos un Amerikas Savienotajās Valstīs veikt seroloģiskos testus, lai pārraudzītu trakumsērgas vakcīnu efektivitāti suņiem, kaķiem un seskiem. (OV L 75, 22.3.2016., 70. lpp.).
                              Šo aktu nepiemēro Islandei.”
                           
                        
            2. pants
      Īstenošanas lēmumu (ES) 2016/423 un (ES) 2016/448 teksts norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2016. gada 24. septembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2016. gada 23. septembrī
         
            
               EEZ Apvienotās komitejas vārdā –
            
            
               priekšsēdētāja
            
            Bergdís ELLERTSDÓTTIR
         
      
      
         (1)  OV L 75, 22.3.2016., 70. lpp.
      
      
         (2)  OV L 78, 24.3.2016., 78. lpp.
      
      
         (*1)  Konstitucionālās prasības nav norādītas.